חיי כלב - כלכליסט
צילום מסך: TheWildFactory.com
פרויקט מימון המונים חדש באתר אינדיגוגו בשם Playdate מאפשר לבעלי כלבים וחתולים לשחק עם החבר מהסלולרי
05.05.2016, 11:28 | נמרוד צוק
לפני שנה אימץ קווין לי, אחד ממייסדי חברת פליידייט (PlayDate), את הכלב הראשון שלו. השניים אמנם נהנו לטייל יחד, אבל בכל פעם שלי יצא לעבודה הוא התקשה להתמודד עם המבט העצוב של הכלב. התחושה הזו היא מה שהוליד לדבריו את הרעיון מאחורי פליידייט: כדור משחק רובוטי נשלט מרחוק ובתוכו מצלמת ווב, שמשדרת לבעלי הכלב (או החתול) את תמונת חיית המחמד בזמן אמת, בעודה רודפת אחרי הצעצוע.
לא מחכים להסכם: הגולשים מתגייסים כדי להציל את יוון
תרמתם כבר? פרויקט מימון ההמונים לסגירת החוב ביוון גייס כבר מעל ל-500 אלף יורו
הכדור מתחבר לרשת ה־WiFi הביתית, כך שניתן לשלוט בו מכל מקום דרך האינטרנט באמצעות אפליקציית מובייל. האפליקציה גם מאפשרת להפעיל מיקרופון כדי לשמוע את קולות הכלבלב, לשדר לו את הקול שלכם או ללחוץ על כפתור שמשמיע ציוצים דיגיטליים כדי למשוך את תשומת לבו.
אפליקציית Playdate. תמיד שם | צילום מסך: startplaydate.com
המצלמה, ברזולוציה של 5 מגה־פיקסל ובעלת עדשה של 160 מעלות, מאפשרת לשמור קטעי וידיאו ברזולוציית HD לטובת אלו שרוצים לנסות להפוך את הצ'יוואווה המשפחתי לכוכב רשת. הכדור, לטענת יוצריו, עשוי מפלסטיק גמיש וחזק במיוחד שאמור לאפשר למכלולים שבתוכו לשרוד ניסיונות לעיסה, גלגולים ומכות, והוא מגיע בשני גדלים — 3 אינץ' לכלבים קטנים וחתולים או 4 אינץ' לכלבים גדולים יותר.
למרות המחיר הלא זול — 149 דולר לאלף המזמינים הראשונים דרך אינדיגוגו — הצליח הקמפיין לגייס כבר יותר מ־220 אלף דולר מקרב 1,500 תומכים. החברה עומדת בתחילת תהליך המעבר מדגם אב־טיפוס למודל הייצור הסדרתי, והיא מבטיחה לספק את המוצר בדצמבר.
מאקרו טכנולוגיplaydateבעלי חייםחיות מחמדכלבים